CELEX: C2006/281/08
Language: sk
Date: 2006-11-18 00:00:00
Title: Vec C-196/04: Rozsudok Súdneho dvora (veľká komora) z  12. septembra 2006 (návrh na začatie prejudiciálneho konania, ktorý podal Special Commissioner, London – Spojené kráľovstvo) – Cadbury Schweppes plc, Cadbury Schweppes Overseas Ltd/Commissioners of Inland Revenue (Sloboda usadiť sa — Právna úprava o ovládaných zahraničných obchodných spoločnostiach — Zahrnutie ziskov ovládaných obchodných spoločností do daňového základu materskej spoločnosti)

18.11.2006   
            
            
               SK
            
            
               Úradný vestník Európskej únie
            
            
               C 281/5
            
         Rozsudok Súdneho dvora (veľká komora) z 12. septembra 2006 (návrh na začatie prejudiciálneho konania, ktorý podal Special Commissioner, London – Spojené kráľovstvo) – Cadbury Schweppes plc, Cadbury Schweppes Overseas Ltd/Commissioners of Inland Revenue
   (Vec C-196/04) (1)
   
   (Sloboda usadiť sa - Právna úprava o ovládaných zahraničných obchodných spoločnostiach - Zahrnutie ziskov ovládaných obchodných spoločností do daňového základu materskej spoločnosti)
   (2006/C 281/08)
   Jazyk konania: angličtina
   Vnútroštátny súd, ktorý podal návrh na začatie prejudiciálneho konania
   Special Commissioner, London
   Účastníci konania pred vnútroštátnym súdom
   
      Žalobcovia: Cadbury Schweppes plc, Cadbury Schweppes Overseas Ltd
   
      Žalovaný: Commissioners of Inland Revenue
   Predmet veci
   Návrh na začatie prejudiciálneho konania – Special Commissioner, London – Vnútroštátne právne predpisy, ktoré zahrňujú do základu dane materskej spoločnosti zisky dosiahnuté dcérskou spoločnosťou so sídlom v inom členskom štáte, kde je nižšia úroveň zdanenia – Povinnosť materskej spoločnosti zaplatiť daň, ktorou sa uhradí rozdiel medzi oboma sadzbami dane – Zlučiteľnosť s článkami 43, 49 a 56 ES
   Výrok rozsudku
   Články 43 ES a 48 ES sa majú vykladať v tom zmysle, že bránia tomu, aby sa do základu dane spoločnosti rezidenta usadenej v členskom štáte zahrnuli zisky dosiahnuté SEC v inom členskom štáte, keď sa v tomto štáte na nich vzťahuje nižšia úroveň zdanenia, ako je úroveň zdanenia v prvom štáte, ibaže by sa takéto zahrnutie týkalo len čisto umelých konštrukcií určených na vyhnutie sa zvyčajne splatnej dani. Uplatnenie takéhoto daňového opatrenia musí byť preto vylúčené, keď sa ukazuje na základe objektívnych a tretími osobami overiteľných skutočností, že napriek tomu, že jestvujú odôvodnenia daňového charakteru, uvedená SEC je skutočne usadená v hostiteľskom členskom štáte a vykonáva tu skutočné hospodárske činnosti.
   
      (1)  Ú. v. EÚ C 168, 26.6.2004.